ddrg/super_eurlex huggingface dataset:
Οδηγία 2001/6/ΕΚ της Επιτροπής

της 29ης Ιανουαρίου 2001

για την τρίτη προσαρμογή στην τεχνική πρόοδο της οδηγίας 96/49/ΕΚ του Συμβουλίου σχετικά με την προσέγγιση των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων(1), όπως τροποποιήθηκε τελευταία από την οδηγία 2000/62/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρ- θρο 8,

Εκτιμώντας τα ακόλουθα:

(1) Το παράρτημα της οδηγίας 96/49/ΕΚ περιέχει τον κανονισμό για τις διεθνείς σιδηροδρομικές μεταφορές επικίνδυνων εμπορευμάτων, που συνήθως αναφέρεται ως RID, όπως εφαρμόζεται από την 1η Ιουλίου 1999.

(2) Ο RID ενημερώνεται ανά διετία και, ως εκ τούτου, από 1ης Ιουλίου 2001 θα τεθεί σε ισχύ τροποποιημένη έκδοση με μεταβατική περίοδο που λήγει στις 31 Δεκεμβρίου 2002, εξαιρουμένων των επικίνδυνων εμπορευμάτων κλάσης 7 (ραδιενεργά υλικά), για τα οποία η μεταβατική περίοδος θα λήξει στις 31 Δεκεμβρίου 2001.

(3) Πρέπει, κατά συνέπεια, να τροποποιηθεί το παράρτημα της οδηγίας 96/49/ΕΚ.

(4) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τις μεταφορές επικίνδυνων εμπορευμάτων που προβλέπεται στο άρθρο 9 της οδηγίας 96/49/ΕΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 96/49/ΕΚ αντικαθίσταται από το ακόλουθο κείμενο:

"ΠΑΡΑΡΤΗΜΑ

Κανονισμός για τις διεθνείς σιδηροδρομικές μεταφορές επικίνδυνων εμπορευμάτων (RID), που περιλαμβάνεται στο παράρτημα Ι προσάρτημα Β της COTIF, όπως ισχύει από 1ης Ιουλίου 2001, με την αντικατάσταση του όρου "συμβαλλόμενο μέρος" από τον όρο "κράτος μέλος"

Σημείωση:

Το κωδικοποιημένο κείμενο της έκδοσης 2001 του RID θα δημοσιευθεί μόλις είναι έτοιμο σε όλες τις επίσημες γλώσσες της Κοινότητας."

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία όσον αφορά τα επικίνδυνα εμπορεύματα κλάσης 7 πριν από τις 31 Δεκεμβρίου 2001 και όσον αφορά τα επικίνδυνα εμπορεύματα των λοιπών κλάσεων πριν από τις 31 Δεκεμβρίου 2002. Ενημερώνουν αμέσως την Επιτροπή σχετικά.

Τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη διαβιβάζουν στην Επιτροπή τα κείμενα των εθνικών νομοθετικών διατάξεων που εγκρίνουν στο πεδίο που διέπεται από την παρούσα παρούσας οδηγίας.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 29 Ιανουαρίου 2001.

Για την Επιτροπή

Loyola De Palacio

Αντιπρόεδρος

(1) ΕΕ L 235 της 17.9.1996, σ. 25.

(2) ΕΕ L 279 της 1.11.2000, σ. 44.
Διορθωτικό στην οδηγία 2001/27/ΕΚ της Επιτροπής, της 10ης Ιουλίου 2001, για την προσαρμογή στην τεχνική πρόοδο της οδηγίας 88/77/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων και σωματιδιακών ρύπων από τους κινητήρες ανάφλεξης με συμπίεση που χρησιμοποιούνται σε οχήματα, καθώς και κατά των εκπομπών αερίων ρύπων από κινητήρες επιβαλλόμενης ανάφλεξης που τροφοδοτούνται με φυσικό αέριο ή υγραέριο και χρησιμοποιούνται σε οχήματα

(Επίσημη Εφημερίδα των Ευρωπαϊκών Κοινοτήτων L 107 της 18ης Απριλίου 2001)

(1) Σελίδα 15, παράρτημα Ι σημείο 5:

αντί:

5. Το σημείο 6 αντικαθίσταται από το ακόλουθο:

6. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ

6.1. Γενικά

6.1.1. Εξοπλισμός ελέγχου εκπομπών

[...],

διάβαζε:

5. Το σημείο 6.1. αντικαθίσταται από το ακόλουθο:

6.1. Γενικά

6.1.1. Εξοπλισμός ελέγχου εκπομπών

[...].

(2) Σελίδα 20, παράρτημα VI, σημείο 1.1.5: Η υποσημείωση "(8)" αντικαθίσταται από "(1).".
31999L0048

Οδηγία 1999/48/ΕΚ της Επιτροπής της 21ης Μαΐου 1999 για δεύτερη προσαρμογή στην τεχνική πρόοδο της οδηγίας 96/49/ΕΚ του Συμβουλίου περί προσεγγίσεως των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)



Επίσημη Εφημερίδα αριθ. L 169 της 05/07/1999 σ. 0058 - 0088

Επίσημη Εφημερίδα αριθ. L 169/1999 σ. 0059 - 0090

Επίσημη Εφημερίδα αριθ. L 169/1999 σ. 0050 - 0079

Επίσημη Εφημερίδα αριθ. L 169/1999 σ. 0059 - 0099

Επίσημη Εφημερίδα αριθ. L 169/1999 σ. 0050 - 0077

Επίσημη Εφημερίδα αριθ. L 169/1999 σ. 0058 - 0087
ΟΔΗΓΙΑ 1999/9/ΕΚ ΤΗΣ ΕΠΙΤΡΟΠΗΣ της 26ης Φεβρουαρίου 1999 για την τροποποίηση της οδηγίας 97/17/ΕΚ για την εκτέλεση της οδηγίας 92/75/ΕΟΚ του Συμβουλίου για την ένδειξη της κατανάλωσης ενέργειας των οικιακών ηλεκτρικών πλυντηρίων πιάτων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών, με την επισήμανση και την παροχή ομοιόμορφων πληροφοριών σχετικά με τα προϊόντα (1), και ιδίως το άρθρο 9,

Εκτιμώντας:

ότι με την οδηγία 97/17/ΕΚ της Επιτροπής (2) εφαρμόζεται στην πράξη η οδηγία 92/75/ΕΟΚ σχετικά με την ένδειξη κατανάλωσης ενέργειας των οικιακών ηλεκτρικών πλυντηρίων πιάτων 7

ότι σημειώθηκε καθυστέρηση στην ανάπτυξη και θέσπιση μετρητικών μεθόδων (ΕΝ 50242) 7 ότι, λόγω απουσίας εναρμονισμένου προτύπου μέτρησης, οι προμηθευτές αδυνατούν να ανταποκριθούν στις υποχρεώσεις που υπέχουν βάσει της οδηγίας 97/17/ΕΚ 7 ότι, ως εκ τούτου, θα πρέπει να καθυστερήσει η εφαρμογή της ανωτέρω οδηγίας 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συστάθηκε δυνάμει του άρθρου 10 της οδηγίας 92/75/ΕΚ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 1 της οδηγίας 97/17/ΕΚ αντικαθίσταται από το ακόλουθο κείμενο:

«1. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία έως τις 28 Φεβρουαρίου 1999, ενημερώνουν δε αμέσως την Επιτροπή σχετικώς. Οι εν λόγω διατάξεις τίθενται σε εφαρμογή από την 1η Μαρτίου 1999.

Τα κράτη μέλη επιτρέπουν, ωστόσο, έως τις 31 Ιουλίου 1999:

- τη διάθεση στην αγορά, την εμπορία ή/και την έκθεση των προϊόντων και

- τη διανομή έντυπου υλικού για το οποίο γίνεται λόγος στο άρθρο 2 παράγραφος 4,

που δεν ανταποκρίνονται προς τις απαιτήσεις της παρούσας οδηγίας.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.»

Άρθρο 2

Η παρούσα οδηγία αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα οδηγία απευθύνεται στα κράτη μέλη.

Βρυξέλλες, 26 Φεβρουαρίου 1999.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ L 297 της 13. 10. 1992, σ. 16.

(2) ΕΕ L 118 της 7. 5. 1997, σ. 1.
Διορθωτικό στην οδηγία 1999/38/ΕΚ του Συμβουλίου, της 29ης Απριλίου 1999, για τη δεύτερη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που έχουν σχέση με την έκθεση σε καρκινογόνους παράγοντες κατά την εργασία και για την επέκτασή της ώστε να καλύπει και τους μεταλλαξιογόνους παράγοντες

(Επίσημη Εφημερίδα των Ευρωπαϊκών Κοινοτήτων L 138 της 1ης Ιουνίου 1999)

Σελίδα 68, άρθρο 1, σημείο 3:

αντί: "... στο άρθρο 14 παράγραφος 3, στο άρθρο 16 παράγραφος 1 και στο άρθρο 17 παράγραφος 2, ...",

διάβαζε: "... στο άρθρο 14, παράγραφοι 3 και 8, στο άρθρο 16 παράγραφος 1, στο άρθρο 17 παράγραφος 2 και στο παράρτημα ΙΙ, σημείο 1 ...".
Διορθωτικό στην οδηγία 1999/29/ΕΚ του Συμβουλίου, της 22ας Απριλίου 1999, σχετικά με τις ανεπιθύμητες ουσίες και προϊόντα στη διατροφή των ζώων

(Επίσημη Εφημερίδα των Ευρωπαϊκών Κοινοτήτων L 115 της 4ης Μαΐου 1999)

Σελίδα 45, στο παράρτημα ΙΙΙ, στο μέρος Α, δεύτερη στήλη οι λέξεις:"μόνο σχετικά με τις αναφορές στις διατάξεις της οδηγίας 74/63/ΕΟΚ που γίνονται στο άρθρο 11.1", πρέπει να αντιστοιχούν στις λέξεις της πρώτης στήλης: "οδηγία 93/74/ΕΟΚ του Συμβουλίου".
ΟΔΗΓΙΑ 98/3/ΕΚ ΤΗΣ ΕΠΙΤΡΟΠΗΣ της 15ης Ιανουαρίου 1998 περί προσαρμογής στην τεχνική πρόοδο της οδηγίας 76/116/ΕΟΚ του Συμβουλίου περί προσεγγίσεως των νομοθεσιών των κρατών μελών περί λιπασμάτων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την οδηγία 76/116/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών περί λιπασμάτων (1), όπως τροποποιήθηκε τελευταία από την οδηγία 97/63/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 9 παράγραφος 1,

Εκτιμώντας:

ότι στο άρθρο 7 Α της συνθήκης προβλέπεται η δημιουργία ενός χώρου χωρίς εσωτερικά σύνορα μέσα στον οποίο θα εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7

ότι με την οδηγία 76/116/ΕΟΚ ορίζονται οι κανόνες που διέπουν την εμπορία των λιπασμάτων στην εσωτερική αγορά 7

ότι, στο παράρτημα Ι της οδηγίας 76/116/ΕΟΚ, είναι σκόπιμο να προστεθούν νέα λιπάσματα ώστε να καταστεί δυνατόν να χαρακτηρισθούν με την κοινοτική ένδειξη που προβλέπεται στο παράρτημα ΙΙ της οδηγίας 7

ότι, με τον οδηγό κατάρτισης τεχνικού φακέλου 94/C 138/04 (3), καθιερώνεται η διαδικασία που πρέπει να ακολουθείται από όσους (παρασκευαστές ή αντιπροσώπους αυτών) επιθυμούν να χρησιμοποιήσουν την κοινοτική ένδειξη, για ένα λίπασμα, που προβλέπεται στο παράρτημα ΙΙ της οδηγίας 76/116/ΕΟΚ, αφού προηγουμένως υποβάλουν σχετικό τεχνικό φάκελο στις αρμόδιες αρχές του εκάστοτε κράτους μέλους, οι οποίες θα διαδραματίσουν ρόλο εισηγητή προς την ομάδα εργασίας της Επιτροπής την αρμόδια για τα λιπάσματα 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο οδηγιών, που αποβλέπουν στην εξάλειψη των τεχνικών εμποδίων στην εμπορία λιπασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/116/ΕΟΚ τροποποιείται ως εξής:

Τα λιπάσματα που περιλαμβάνονται στο παράρτημα της παρούσας οδηγίας προστίθενται στο μέρος Γ σημείο 1 «Απλά υγρά λιπάσματα».

Άρθρο 2

Στο παράρτημα ΙΙΙ σημείο Α.1 της οδηγίας 76/116/ΕΟΚ προστίθενται τα ακόλουθα προϊόντα και οι αντίστοιχες αποδεκτές ανοχές επί της αναγραφόμενης τιμής:

«>ΘΕΣΗ ΠΗΝΑΚΑ>

».

Άρθρο 3

Τα κράτη μέλη θεσπίζουν και δημοσιεύουν πριν από τις 31 Δεκεμβρίου 1998 τις αναγκαίες διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά. Εφαρμόζουν τις διατάξεις αυτές από την 1η Ιανουαρίου 1999.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 15 Ιανουαρίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 24 της 30. 1. 1976, σ. 21.

(2) ΕΕ L 335 της 6. 12. 1997, σ. 15.

(3) ΕΕ C 138 της 20. 5. 1994, σ. 4.

ΠΑΡΑΡΤΗΜΑ

Γ. ΥΓΡΑ ΛΙΠΑΣΜΑΤΑ

1. ΑΠΛΑ ΥΓΡΑ ΛΙΠΑΣΜΑΤΑ

>ΘΕΣΗ ΠΗΝΑΚΑ>
Διορθωτικό στην οδηγία 98/57/ΕΚ του Συμβουλίου, της 20ής Ιουλίου 1998, για τον έλεγχο του Ralstonia solanacearum (Smith) Yabuuchi et al.

(Επίσημη Εφημερίδα των Ευρωπαϊκών Κοινοτήτων L 235 της 21ης Αυγούστου 1998)

Σελίδα 19, παράρτημα ΙΙΙ, σημείο 2.4.ii), τελευταία γραμμή:

αντί: "... με Ν > 103 κύτταρα...",

διάβαζε: "... με Ν < 103 κύτταρα...".
Διορθωτικό στην οδηγία 98/1/ΕΚ της Επιτροπής, της 8ης Ιανουαρίου 1998, για τροποποίηση ορισμένων παραρτημάτων της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα

(Επίσημη Εφημερίδα των Ευρωπαϊκών Κοινοτήτων L 15 της 21ης Ιανουαρίου 1998)

Στο παράρτημα, στο σημείο 12, στη δεύτερη στήλη το πρώτο εδάφιο αντικαθίσταται από το ακόλουθο: "Με την επιφύλαξη των διατάξεων που εφαρμόζονται στα φυτά που απαριθμούνται στο παράρτημα ΙΙΙ μέρος Α σημεία 1, 2, 3, 9, 13, 15, 16, 17 και 18, στο παράρτημα ΙΙΙ μέρος Β σημείο 1 και στο παράρτημα IV μέρος Α κεφάλαιο Ι σημεία 8.1, 9, 10, 11.1, 11.2, 12, 13.1, 13.2, 14, 15, 17, 18, 19.1, 19.2, 20, 22.1, 22.2, 23.1, 23.2, 24, 25.5, 25.6, 26, 27.1, 27.2, 28, 32.1, 32.2, 33, 34, 36, 37, 38.1, 38.2, 39, 40 και 42, κατά περίπτωση, επίσημη δήλωση:".
ΟΔΗΓΙΑ 97/14/ΕΚ ΤΗΣ ΕΠΙΤΡΟΠΗΣ της 21ης Μαρτίου 1997 για τροποποίηση του παραρτήματος ΙΙΙ της οδηγίας 77/93/ΕΟΚ του Συμβουλίου για τα μέτρα προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, για τα μέτρα προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 97/3/ΕΚ (2), και ιδίως το άρθρο 13 δεύτερο εδάφιο τέταρτη περίπτωση,

Εκτιμώντας:

ότι ορισμένες διατάξεις για μέτρα προστασίας από τους βολβούς του Solanum tuberosum L., πρέπει να τροποποιηθούν, διότι δεν είναι πλέον κατάλληλες για τη διατήρηση των ισχυουσών απαγορεύσεων που καθορίζονται στην οδηγία 77/93/ΕΟΚ όσον αφορά τους βολβούς του Solanum tuberosum L., εκτός από εκείνους που προορίζονται για φύτευση, από την Αλγερία 7

ότι, ως εκ τούτου, πρέπει να τροποποιηθεί ανάλογα το σχετικό παράρτημα της οδηγίας 77/93/ΕΟΚ 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 77/93/ΕΟΚ τροποποιείται όπως αναφέρεται στο παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τους απαιτούμενους νόμους, κανονισμούς και διοικητικές διατάξεις για να συμμορφωθούν με την παρούσα οδηγία από την 1η Μαΐου 1997. Τα κράτη μέλη ενημερώνουν σχετικά την Επιτροπή.

Κατά την έγκρισή τους από τα κράτη μέλη, τα εν λόγω μέτρα περιλαμβάνουν αναφορά στην παρούσα οδηγία ή συνοδεύονται από την εν λόγω αναφορά κατά την επίσημη δημοσίευσή τους. Η διαδικασία για την πραγματοποίηση της αναφοράς αυτής εγκρίνεται από τα κράτη μέλη.

2. Τα κράτη μέλη ανακοινώνουν αμέσως στην Επιτροπή τις βασικές διατάξεις εθνικού δικαίου τις οποίες θεσπίζουν στον τομέα τον οποίο αφορά η παρούσα οδηγία. Η Επιτροπή ενημερώνει σχετικά τα λοιπά κράτη μέλη.

Άρθρο 3

Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 21 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 26 της 31. 1. 1977, σ. 20.

(2) ΕΕ αριθ. L 27 της 30. 1. 1997, σ. 30.

ΠΑΡΑΡΤΗΜΑ

Στο παράρτημα ΙΙΙ, μέρος Α σημείο 12 δεξιά στήλη της οδηγίας 77/93/ΕΟΚ, ο όρος «Αλγερία» περιλαμβάνεται στις «Τρίτες χώρες εκτός».
Διορθωτικό στην οδηγία 97/23/ΕΟΚ του Ευρωπαϊκού Κοινοβουλίου και του Συμβουλίου, της 29ης Μαΐου 1997, για την προσέγγιση των νομοθεσιών των κρατών μελών σχετικά με τον εξοπλισμό υπό πίεση

(Επίσημη Εφημερίδα των Ευρωπαϊκών Κοινοτήτων L 181 της 9ης Ιουλίου 1997)

Σελίδα 23, παράρτημα Ι, σημείο 7.4, πρώτη και δεύτερη γραμμή:

αντί: "... πρέπει να είναι ίση ... ",

διάβαζε: "... πρέπει να είναι τουλάχιστον ίση ... ".
31996L0049(01)

Παράρτημα της οδηγίας 96/49/ΕΚ του Συμβουλίου , όπως προβλεπόταν στην οδηγία 96/87/ΕΚ της Επιτροπής, της 13ης Δεκεμβρίου 1996, που αφορά την προσαρμογή στην τεχνική πρόοδο της οδηγίας 96/49/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)



Επίσημη Εφημερίδα αριθ. L 294 της 31/10/1998 σ. 0001 - 0775
ΟΔΗΓΙΑ 96/28/ΕΚ ΤΗΣ ΕΠΙΤΡΟΠΗΣ της 10ης Μαΐου 1996 περί προσαρμογής στην τεχνική πρόοδο της οδηγίας 76/116/ΕΟΚ του Συμβουλίου, περί προσεγγίσεως των νομοθεσιών των κρατών μελών περί λιπασμάτων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την οδηγία 76/116/ΕΟΚ του Συμβουλίου, της 18ης Δεκεμβρίου 1975, περί προσεγγίσεως των νομοθεσιών των κρατών μελών περί λιπασμάτων (1), όπως τροποποιήθηκε τελευταία από την οδηγία 89/530/ΕΟΚ (2), και ιδίως το άρθρο 9 παράγραφος 1,

Εκτιμώντας:

ότι, στο άρθρο 7 Α της συνθήκης, προβλέπεται η δημιουργία ενός χώρου χωρίς εσωτερικά σύνορα μέσα στον οποίο θα εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7

ότι, με την οδηγία 76/116/ΕΟΚ, ορίζονται οι κανόνες που διέπουν την εμπορία των λιπασμάτων στην εσωτερική αγορά 7

ότι, στο παράρτημα Ι της οδηγίας 76/116/ΕΟΚ, είναι σκόπιμο να προστεθούν και νέα λιπάσματα ώστε να καταστεί δυνατόν να χαρακτηρισθούν με την κοινοτική ένδειξη που προβλέπεται στο παράρτημα ΙΙ της ίδιας οδηγίας 7

ότι, με τον οδηγό κατάρτισης τεχνικού φακέλλου 94/C 138/04 (3), καθιερώνεται η διαδικασία που πρέπει να ακολουθείται από όσους (παρασκευαστές ή αντιπροσώπους αυτών) επιθυμούν να χρησιμοποιήσουν την κοινοτική ένδειξη, για ένα λίπασμα, που προβλέπεται στο παράρτημα ΙΙ της οδηγίας 76/116/ΕΟΚ, αφού προηγουμένως υποβάλουν σχετικό τεχνικό φάκελο στις αρμόδιες αρχές του εκάστοτε κράτους μέλους, οι οποίες θα διαδραματίσουν ρόλο εισηγητή προς την ομάδα εργασίας της Επιτροπής την αρμόδια για τα λιπάσματα 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή οδηγιών στην τεχνική πρόοδο, που αποβλέπουν στην εξάλειψη των τεχνικών εμποδίων στην εμπορία λιπασμάτων,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/116/ΕΟΚ τροποποιείται ως εξής:

1. Το λίπασμα που περιλαμβάνεται στο παράρτημα Ι της παρούσας οδηγίας προστίθεται στο μέρος Α σημείο 1 «Αζωτούχα λιπάσματα».

2. Τα λιπάσματα που περιλαμβάνονται στο παράρτημα ΙΙ της παρούσας οδηγίας προστίθενται στο μέρος Δ «Λιπάσματα, Δευτερεύοντα στοιχεία».

Άρθρο 2

Στο παράρτημα ΙΙΙ σημείο Α.1 της οδηγίας 76/116/ΕΟΚ προστίθεται το ακόλουθο προϊόν και η αντίστοιχη αποδεκτή ανοχή επί της αναγραφόμενης τιμής:

>ΘΕΣΗ ΠΗΝΑΚΑ>

Άρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία έως τις 31 Μαΐου 1997 και ενημερώνουν αμέσως την Επιτροπή σχετικά.

2. Τα κράτη μέλη κοινοποιούν στην Επιτροπή τις διατάξεις εθνικής νομοθεσίας που εκδίδουν στο πεδίο της παρούσας οδηγίας.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 10 Μαΐου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 24 της 30. 1. 1976, σ. 21.

(2) ΕΕ αριθ. L 281 της 30. 9. 1989, σ. 116.

(3) ΕΕ αριθ. C 138 της 20. 5. 1994, σ. 4.

ΠΑΡΑΡΤΗΜΑ Ι

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>
Διορθωτικό της οδηγίας 96/43/ΕΚ του Συμβουλίου, της 26ης Ιουνίου 1996, για τροποποίηση και κωδικοποίηση της οδηγίας 85/73/ΕΟΚ για τη χρηματοδότηση των υγειονομικών επιθεωρήσεων και ελέγχων των ζώντων ζώων και ορισμένων ζωικών προϊόντων και για τροποποίηση των οδηγιών 90/675/ΕΟΚ και 91/496/ΕΟΚ (Επίσημη Εφημερίδα των Ευρωπαϊκών Κοινοτήτων αριθ. L 162 της 1ης Ιουλίου 1996)

Σελίδα 2 άρθρο 4 παράγραφος 1 σημείο ii) τελευταία γραμμή

αντί: «1η Ιουλίου 1997,»

διάβαζε: «1η Ιανουαρίου 1997,»
ΟΔΗΓΙΑ 95/25/EK ΤΟΥ ΣΥΜΒΟΥΛΙΟΥ

της 22ας Ιουνίου 1995

για την τροποποίηση της οδηγίας 64/432/EOK περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το άρθρο 3 παράγραφος 3 της οδηγίας 64/432/EOK (4) καθορίζει τους όρους που πρέπει να πληρούν τα προς εμπορία βοοειδή 7

ότι, ενόψει της επέκτασης των κανόνων αυτών ώστε να καλύπτεται και η διάθεση των ζώων αυτών στην αγορά, θα πρέπει να ληφθεί υπόψη η βελτίωση της κατάστασης στα κράτη μέλη όσον αφορά τη βρουκέλλωση και τη φυματίωση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 3 της οδηγίας 64/432/EOK, προστίθεται το ακόλουθο στοιχείο:

«ζ) κατά παρέκκλιση των διατάξεων που προβλέπονται στα στοιχεία α) και β) ανωτέρω δεν υπόκεινται στις απαιτήσεις των δοκιμών που προβλέπουν τα εν λόγω στοιχεία α) και β), τα βοοειδή ηλικίας κάτω των 30 μηνών τα οποία προορίζονται για παραγωγή κρέατος και τα οποία:

- προέρχονται από βόειο ζωικό κεφάλαιο επίσημα απαλλαγμένο φυματίωσης και βρουκέλλωσης,

- επισημαίνονται με ειδικό σήμα κατά τη φόρτωση τους και παραμένουν υπό έλεγχο μέχρι τη σφαγή τους,

- κατά τη μεταφορά τους δεν ήλθαν σε επαφή με βοοειδή μη προερχόμενα από ζωικά κεφάλαια επισήμως απαλλαγμένα,

και εφόσον:

- οι διατάξεις αυτές περιορίζονται στις συναλλαγές μεταξύ κρατών μελών τα οποία εφαρμόζουν το ίδιο υγειονομικό καθεστώς όσον αφορά τη φυματίωση και τη βρουκέλλωση,

- το κράτος μέλος προορισμού λαμβάνει όλα τα μέτρα προς αποφυγή οιασδήποτε μόλυνσης των εγχωρίων ζωικών κεφαλαίων.

Άρθρο 2

1. Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις, στις οποίες περιλαμβάνονται ενδεχομένως και κυρώσεις, προκειμένου να συμμορφωθούν με την παρούσα οδηγία το αργότερο μέχρι τις 31 Δεκεμβρίου 1995. Ενημερώνουν αμέσως σχετικά την Επιτροπή.

Οι διατάξεις αυτές όταν θεσπίζονται από τα κράτη μέλη, αναφέρονται στην παρούσα οδηγία, ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την έβδομη ημέρα από τη δημοσίευση της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 22 Ιουνίου 1995.

Για το Συμβούλιο

Ο Πρόεδρος

Ph. VASSEUR

(1) ΕΕ αριθ. C 33 της 2. 2. 1994, σ. 1.

(2) ΕΕ αριθ. C 128 της 9. 5. 1994, σ. 105.

(3) ΕΕ αριθ. C 133 της 16. 5. 1994, σ. 31.

(4) EE αριθ. 121 της 29. 7. 1964, σελ. 1977/64. Οδηγία όπως τροποποιήθηκε τελευταία από την πράξη προσχώρησης του 1994.
Διορθωτικό στην οδηγία 95/58/ΕΚ του Ευρωπαϊκού Κοινοβουλίου και του Συμβουλίου, της 29ης Νοεμβρίου 1995, που τροποποιεί την οδηγία 79/581/ΕΟΚ για την προστασία των καταναλωτών όσον αφορά την αναγραφή των τιμών των τροφίμων όπως τροποποιήθηκε με την οδηγία 88/315/ΕΟΚ του Συμβουλίου και την οδηγία 88/314/ΕΟΚ για την προστασία των καταναλωτών όσον αφορά την αναγραφή των τιμών των μη εδώδιμων προϊόντων (Επίσημη Εφημερίδα των Ευρωπαϊκών Κοινοτήτων αριθ. L 299 της 12ης Δεκεμβρίου 1995)

Σελίδα 11, τίτλος της οδηγίας:

αντί: «Οδηγία 95/58/ΕΚ του Ευρωπαϊκού Κοινοβουλίου και του Συμβουλίου, της 29ης Νοεμβρίου 1995, που τροποποιεί την οδηγία 79/581/ΕΟΚ για την προστασία των καταναλωτών όσον αφορά την αναγραφή των τιμών των τροφίμων όπως τροποποιήθηκε με την οδηγία 88/315/ΕΟΚ του Συμβουλίου και την οδηγία 88/314/ΕΟΚ για την προστασία των καταναλωτών όσον αφορά την αναγραφή των τιμών των μη εδώδιμων προϊόντων»,

διάβαζε: «Οδηγία 95/58/ΕΚ του Ευρωπαϊκού Κοινοβουλίου και του Συμβουλίου, της 29ης Νοεμβρίου 1995, που τροποποιεί την οδηγία 79/581/ΕΟΚ για την προστασία των καταναλωτών όσον αφορά την αναγραφή των τιμών των τροφίμων και την οδηγία 88/314/ΕΟΚ για την προστασία των καταναλωτών όσον αφορά την αναγραφή των τιμών των μη εδώδιμων προϊόντων».